Diari Oficial de la Generalitat Valenciana


Sumari del DOGV 3379, del 24-11-1998 (1998/9611)

ORDRE de 20 d’octubre de 1998 de la Conselleria de Presidència, per la qual s’aprova la creació, classificació i exempció de l’obligació de mantenir el lloc de secretaria de la Mancomunidad Promoción Económica Vega Baja.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/9611


Data del document
:   20-10-1998

Organisme emissor
:   Conselleria de Presidència

Tipus de document
:   Ordre

ORDRE de 20 d'octubre de 1998 de la Conselleria de Presidència, per la qual s'aprova la creació, classificació i exempció de l'obligació de mantenir el lloc de secretaria de la Mancomunidad Promoción Económica Vega Baja. [1998/9611]
  
El ple de la Mancomunidad Promoción Económica Vega Baja va aprovar, en la sessió celebrada el dia 5 de març de 1998, l'acord de creació del lloc de treball de secretaria i la seua classificació en classe tercera, reservada a funcionaris de la subescala de secretaria-intervenció.
  
En el mateix acord plenari se sol·licita d'aquesta Conselleria de Presidència l'exempció de l'obligació de mantenir el lloc de secretaria, tenint en compte l'escassa quantitat de serveis a prestar i els escassos recursos econòmics que té la Mancomunitat, i també que les funcions siguen exercides per funcionari amb habilitació de caràcter nacional d'algun dels municipis que integren la Mancomunitat, mitjançant el sistema d'acumulació.
  
La Diputació Provincial d'Alacant ha emés informe favorable a l'exempció sol·licitada.
  
L'expedient ha estat tramitat d'acord amb les prescripcions legals.
  
D'acord amb allò establert en els articles 5, apartats 1 i 2 i 17 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional i fent ús de les competències atribuïdes en l'article 2.a) i c) del mateix text legal,
  
ORDENE
  
Primer
  
Crear el lloc de secretaria de la Mancomunidad Promoción Económica Vega Baja i classificar aquest en classe tercera. La provisió d'aquest lloc està reservada a funcionaris d'administració local amb habilitació de caràcter nacional, de la subescala de secretaria-intervenció.
  
Segon
  
Eximir la Mancomunidad Promoción Económica Vega Baja de l'obligació de mantenir el lloc de secretaria. Les funcions reservades a l'esmentat lloc seran exercides per funcionari d'administració local amb habilitació de caràcter nacional de municipis que pertanyen a la Mancomunitat, mitjançant sistema d'acumulació.
  
Contra aquesta ordre que posa fi a la via administrativa, i després de la comunicació prèvia al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana.
  
València, 20 d'octubre de 1998
  
El conseller de Presidència
  
JOSÉ JOAQUÍN RIPOLL SERRANO
  
b) OFERTES D'OCUPACIÓ PÚBLICA,